Goddag. Jeg skriver for at informere andre om min dårlige oplevelse i Elgiganten Horsens. 
Glad og tilfreds købte jeg søndag d. 13.4.14 en Lenovo Ideapad y510p med varenummeret LE59409434, imens den fortsat var på tilbud til 5999,-.  Ved mit køb blev jeg lovet, at jeg kunne hente computeren ved jeres udlevering i Horsens onsdag d. 16.4.14, og at jeg vil modtage en SMS når computeren befandt sig i varehuset. Dermed vil jeg stadig have tid nok til at få min computer sat op, så den fungerede når min påskeferie sluttede.
MEN! Omkring klokken 14.00 d. 16., har jeg fortsat intet hørt fra jer. Jeg ringer derfor til kundeservice, som desværre intet kan se, men lover mig at jeg enten vil modtage en SMS eller et opkald fra Elgiganten Horsens indenfor de næste FIRE TIMER. Fire timer er lang tid at gå og vente, når man allerede har ventet det meste af dagen. Omkring klokken 16 begiver min kæreste og jeg os ned til Elgiganten Horsens, på trods af at vi stadig intet har hørt. Til dels fordi vi ved, at I ofte glemmer at sende SMSer ud, men til dels også fordi vi stærkt tvivlede på at vi ville modtage vare efter dette tidspunkt.
Da vi kommer ned i butikken, slår den manden i udleveringen ordrenummet op, og efter et kvarter, får vi oplyst at vi først kan hente computeren d. 23.04.14, fordi den åbenbart ikke var blevet bestilt før EFTER mandag klokken10 - Hvilket vi simpelthen ikke kunne forstå, når vi nu havde bestilt og købt den om søndagen. Trist og uden en computer vender vi derfor snuden hjemad, og jeg kunne hermed konkludere at jeg ikke ville have en computer, når skolen startede igen. 
I dag d. 23.04.14 besluttede jeg mig for at tage ned i jeres butik i Horsens efter klokken 14, for at høre hvor min computer blev af. Dette endte med at udvikle sig til en langvarige affære, idet jeg først forlod butikken efter 1½ time. Manden - nu en anden mand end den fra d. 16. - fortalte os straks at computeren var hjemme, men da han havde været væk i et kvarter, vidste vi at der var noget galt. Han kom tilbage med en ASUS, der normalt kostede 5999,-, men som han kunne sælge til os for 5500,-. Han påstod at computeren kunne de præcis samme ting som Lenovoen, men takket være både min og min mors viden om computere, kunne vi konkludere at dette var en vandret løgn: fx var harddisken 250 gb mindre, og der var meget ringere grafikkort i. Han sagde dernæst at på grund af en leveringsfejl, havde I ikke fået computeren hjem og han kunne ikke informere mig om hvornår computeren ville lande i jeres butik. Jeg fik først af vide, at jeg måske kunne hente en i Tilst - men de havde kun demoen hjemme. Og efter at have sikret mig et lift til Holstebro, hvor en udgave af computeren skulle befinde sig (ekspedienten havde ringet til dem) , var den åbenbart heller ikke til salg her - men dette ville Holstebro først ikke afslører til ekspedienten, og varehuschefen i Horsens var nødt til at ringe til Holstebro, før de gad fortælle sandheden.
Jeg blev dog til sidst lovet, at jeg kan hente computeren d. 30.04.. Men det kan jeg vidst heller ikke stole på, for I har åbenbart leveringsproblemer og fordi ekspedienten i starten overhovedet intet kunne sige om en eventuel dato på, hvornår computeren vil befinde sig i butikken i Horsens, hvis den skulle hentes fra jeres fjernlager. 
Jeg er irriteret over, at jeg fortsat ingen computer har. Heldigvis står jeg ikke og skal op til en eksamen i morgen. Jeg fik dog af vide, at jeg kunne få pengene tilbage og bestille den over jeres netbutik, hvor I står til at have over 100 computere på lager: Her er problemet så bare, at computeren ikke længere er på tilbud, og jeg så skal punge ud med sammenlagt 8500,-. Altså hele 2500,- mere end hvad jeg gav for den i butikken d. 13., og ifølge ekspedienten kunne jeg ikke få den online til 5999,- .